Eugenius M(anassi) Aurelianensi episcopo. Ex conquestione dilectorum fratrum nostrorum P(ontii) abbatis et fratrum Vizeliacensis monasterii nuper accepimus, quod aecclesiam Sancti Machuti, quam He(lias) predecessor tuus eis donauit et scripti sui auctoritate firmauit, contra iusticiam eis abstuleris et per uiolentiam detineas occupatam. Quia ergo monasterium ipsum beati Petri iuris existit et in sua ei deesse iusticia non possumus nec debemus, per presentia tibi scripta mandamus, quatinus si eorum querimonia ueritate innititur aut ecclesiam ipsam memorato abbati et fratribus eius in pace restituas aut in presentia uenerabilis fratris nostri Hu(gonis) Senonensis archiepiscopi exinde iusticiam facias. Dat Ferentini VII Kal. Februarii.